Flandrija

Flandrija arba Flamandų regionas, Flandrijos regionas (ol. Vlaanderen) – vienas iš trijų Belgijos regionų. Apima šiaurinę šalies dalį. Regiono plotas 13 626 km² (44,29 % Belgijos ploto). Tankiausiai apgyvendintas Europos regionas; viename kvadratiniame kilometre gyvena maždaug 500 gyventojų. Administracinis suskirstymas Flandrijos regionas sudarytas iš 5 provincijų: Antverpeno (ol. Antwerpen) Limburgo (ol. Limburg) Rytų Flandrijos (ol. Oost-Vlaanderen) Flamandų Brabanto (ol. Vlaams-Brabant) Vakarų Flandrijos (ol. West-Vlaanderen) Briuselis yra Flamandų regiono sostinė, tačiau Briuselio-sostinės regionas Flamandų regionui administraciškai nepriklauso. Flandrijos regiono vėliava Flandrijos regiono vėliava – auksiniame (geltoname) fone stovintis ant užpakalinių kojų juodas liūtas, ginkluotas raudonais nagais ir liežuviu. Istorija Flandrija, viduramžiais buvusi Flandrijos grafystės teritorija (kuri apėmė Belgijos šiaurinę dalį – Vakarų Flandrijos ir Rytų Flandijos provincijas, regioną aplink Turnė miestą, taip pat Nyderlandų Zelandijos provincijos vakarinę dalį, ir Prancūzijos Šiaurės departamento dalį). Nuo 1831 m. Flandrija dažniausiai reiškia Belgijos teritorijos dalį, kurios gyventojai kalba flamandų kalba (nyderlandų kalbos variantas). Šaltiniai Nuorodos Flandrijoje gyventojų skaičius pasiekia 6 milijonus (Olandų k.) Archyvuota kopija 2007-02-19 iš Wayback Machine projekto. http://noosphere.cc/flanders.html Archyvuota kopija 2006-10-09 iš Wayback Machine projekto. Dag Vlaanderen Archyvuota kopija 2007-02-20 iš Wayback Machine projekto.